افغانستان اسلامی جمهوریتینینگ جمهور رئیسی محمد اشرف غنی، بوگون توشدن آلدین فقرالیک برنامهسینینگ شهری و قیشلاق ترقیات کینگشی مصلحتی ملی کنفرانسینینگ یکونی ییغینیده اشتراک قیلیب صحبت قیلدی.
ارگنینگ سلامخانه قصریده اوتکزیلگن بو ییغینده بیرینچیدن مملکت قیشلاقلرنی رواجلنتیریش وزیری مجیبالرحمن کریمی سوزلهشیب، میثاق شهروندی لایحهسی و بونینگ شهر و قیشلاق اهالیسی حیاتی یخشیلهنیشی اوچون بولگن تاثیری بارهسیده معلومات بیردی.
اونینگ مذکور کنفرانس بارهسیده معلومات بیریب ایتیشیچه، بو کنفرانسنینگ قتنشووچیلری بیش بولیم جملهدن ترقیات لایحهلرنینگ اقتصادی تحلیلی، اوزی ـ اوزینی تامینلش، پروژهلر دایمیلیگی، عیاللر حصّهسی و مردمگه یخشی خذمت کورسهتیش اوچون شهر و قیشلاق اورتهسیده کوپراق اویغونلیک بولیشی کبی مسالهلر اوستیده هر تامانلمه بحث بولگن.
قیشلاقلرنی رواجلنتیریش وزیری، حاضرگی کونده مملکت بویلب شهرلر و قیشلاقلرده کوپینچه لایحهلر عملگه آشیریلیش جریانیده دیدی. بو نینگ اصلی آماجی اقتصاد اوسیشی، قشّاقلیکنی کمهیتیریش و اهالینی ایش جایلری بیلن تامینلیش دیدی او.
کیینچهلیک محلی ارگانلر عمومی ادارهسینینگ شهردارلیکلر بوییچه معینی عبدالباقی پوپل، میثاق شهروندی برنامهسیده پروژهلر تطبیقی و محلی ادارهلر کوزهتیلیشی اوچون لازم درجهده صلاحیت خلققه بیریلهدی دییه معلوم قیلدی.
اونگه کوره، صفایی و صنفی جوازلر محصولی تولهنیلیشی توغریسیده خلق قیسقه کیلمهگن و پروژهلر عملگه آشیریلیشی اوچون اهالینینگ فزیکی حصّهسی دییرلی بولگن. میثاق شهروندی لایحهسینی افغانستان بویلب کینگهیتیریشگه اولگورهمیز دیدی جناب معین.
کیین محمد اکرم، حسناره، پلوشه و محمد حقمل شهری وقیشلاق ترقیات کینگشی نینگ مصلحتی کنفرانسیدهگی ایش گروپلری نتیجهسینی تقدیم قیلیب، بو گروپلرده قیشلاقلرده اوز اوزینی تامینلش، قیشلاقلر اقتصادی وضعیتینی تیکشیریش، کینگهییش و ترقیات بولیمیده عیاللرنینگ فعال نقشی، دولت و مردم اورتهسیده یخشیراق علاقه اورنهتیش و کینگشلر ارا هماهنگلیک اورتهگه کیلیشی بارهسیده کینگ بحث آلیب باریلدی دیدیلر.
سونگره میثاق شهروندی ملی برنامهسینینگ قیشلاق و شهر ترقیات کینگشی ملی کنفرانسینینگ قطعنامهسی حاجی سید احمد و سمیرا تورانی تامانیدن اوقیلدی.
بولرنینگ سوزلرینی بیرین ـ کیتین تینگلهگن جمهور رئیس غنی، جمهوریتده شهروند بیر اصل دیر و سیزلر افغانستان اسلامی جمهوریتینینگ تمثیلچسی سیزلر دییه تیلگه آلدی.
اونگه کوره، سیزلر مسوول فقرا اولهراق هر کون گذر و قیشلاقلرینگیز حیاتیگه اوزگریش آلیب کیلهسیزلر بونینگ اوچون مین سیزلرگه چین یورکدن منتدارچیلیک بیلدیرهمن.
بولرنینگ قیلگن تحلیلی و قیینلیچکلری همده تکلیفلری اوچون منتدارچیلیک بیلدیرگن جمهور رئیس غنی، افغانستانلیک عیال بوگون مسوول شهروند صفتیده یوزهگه چیققن بولر هیچقچان آرتگه قیتمهیدیلر دیدی.
سیزلر ملی بیردملیکنینگ اصل تمثیلچیسی دیگن جمهور رئیس غنی، میثاق شهروندی اوز قولیمیز بیلن اوزیمیزنینگ حیاتیمیزنی اوزگرتیریش وسیلهسی دیدی.
اهالی و ولسواللر اورتهسیده کوپراق موافقلشتیریش و علاقه اورنهتیلیشی خصوصیده اورغولب، قیشلاقلر بیرـ بیری بیلن باغلنسین، مردم نینگ ایستهگی ایشیتیلسین و عین دَمده پروژهلرنینگ توری تنلهنیشی خصوصیده عیاللرنینگ رولی کوپراق بولیشی کیرهکلیگینی بیلدیردی.
مملکت جمهور رئیسی سوزلرنینگ سونگگیده بیرچهمیزنینگ بورچیمیز افغانستاننی آلغه سیلجیشی و اقتصادی اوسیسی دیر، دیمک برچهمیز قولمه قول بولیب بو اولکهنی قورهیلک.#
pes_Arab azb_Arab azb_Arab azb_Arab prs_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab